User:Rho9998/The Wanderer

him anhaga are gebideð metudes miltse þeah þe he mod cearig geond lagu lade longe sceolde hreran mid hondum hrim cealde sæ wadan ƿræc lastas ƿyrd bið ful ared · Sƿa cƿæð eard stapa earfeþa gemyndig ƿraþra ƿæl sleahta wine mæga hryre · Oft ic sceolde ana uhtna gehƿlce mine ceare cƿiþan nis nu cƿic ra nán þe ic him mod sefan minne durre sƿeotule asecgan ic to soþe wat ꝥ biþ ineorle indryhten þeaƿ þæt he his ferð locan fæste binde healdne his hord cofan hycge sƿahe ƿille · ne mæg ƿerig mod ƿyrde ƿið stondan nese hreo hyge helpe gefremman · forðon dom georne dreorigne oft inhyra breost cofan bindað fæste. sƿa ic mod sefan minne sceolde · oft earm cearig eðle bidæled freo magū feor feterum sælan siþþan geara iu gold ƿine mine hrusan heolstre biƿrah ⁊ ic hean þonan ƿod ƿinter cearig ofer ƿaþena ge bind · sohte sele dreorig sinces bryttan hƿær ic feor oþþe neah findan meahte þone þe inmeodu healle mine ƿisse oþþe mec freond lease frefran ƿolde ƿeman mid ƿynnum ƿat se þe cunnað husliþen bið sorg togefe ran þamþe him lyt hafað leofra geholena ƿarað hi ne ƿræc last nales ƿunden gold ferð loca freorig

nalæs foldan blæd · gemon he sele secgas ⁊sinc þege hu hine ongeoguðe his gold ƿine ƿenede toƿiste ƿyn eal gedreas. forþon ƿat seþe sceal his ƿine dryhtnes leofes lar cƿ idum longe forþolian · ðōn sorg ⁊slæp somod ætgæ dre earmne anhogan oft gebindað · þinceð him on mode þæt he his mon dryhten clyppe ⁊cysse ⁊on cneo lecge honda ⁊ heafod sƿa he hƿilum ær ingear dagum gief stolas breac · ðōn on ƿæcneð eft ƿine leas guma gesihð himbi foran fealƿe ƿegas baþian brim fuglas brædan feþra hreosan hrim ⁊snaƿ hagle gemenged · þōn beoð þy hefigran heortan benne sare æfter sƿæsne sorg bið geniƿad þōn maga gemynd mod geond hƿeor feð greteð gliƿ stafum